joelniklaus/EU_Wikipedias huggingface dataset:
Dezider Németh

Dezider Németh (1. jún 1936, Šurany – 21. december 2011, Šurany) bol slovenský publicista, filmár a fotograf.

Zo života 
Mestu zostal verný počas celého svojho života, o čom svedčí jeho bohatý umelecký archív. Ako sám hovorí " ak by sme mali zobrať do rúk každú jednu fotografiu, potrebovali by sme niekoľko rokov..."
K fotografovaniu sa dostal ako 8-ročný vďaka svojím starším bratom s fotoaparátom Agfa. Intenzívnejšou fotografickou činnosťou sa začal zaoberať koncom päťdesiatych rokov a svojou prvou výstavou sa predstavil verejnosti v roku 1962. V roku 1966 založil v novootvorenom Dome odborov v Šuranoch Foto film klub a až do roku 1978 bol jeho predsedom.

Popri fotografovaniu sa venoval amatérskemu filmu, a to tak kvalitne, že si ho Československá televízia vybrala za stáleho profesionálneho spolupracovníka - filmového spravodajcu. V úlohe kameramana pôsobil takmer dvadsať rokov a zaznamenal veľa zaujímavých podujatí zo života Novozámockého okresu. Za túto prácu si vyslúžil niekoľko ocenení Zväzu slovenských novinárov.

Literatúra 
 Dežo Németh, Karol Németh, Mária Kosorinská: Šurany, Šurany : Mestské kultúrne stredisko, ISBN 80-969569-4-9,
 Mikuláš Čelko: Michal Matunák : K 130. výročiu narodenia, Šurany : Mestský úrad, 1996, fotografie: Dezider Németh, ISBN 8096750461,

Externé odkazy 
 Mesto Šurany : O meste, Videoarchív Deža Németha - surany.sk
 Videá : Z archívu Deža Németha

Slovenskí fotografi
Slovenskí kameramani
Osobnosti zo Šurian
Kikujčina

Kikujčina (iné názvy: kikuju, kikuyu; miestne názvy: Gĩkũyũ, Gikuyu) je nigersko-konžský jazyk zo skupiny bantuské jazyky rozšírený v strednej Keni, medzi Nyeri a Nairobi. Kikujčina je najrozšírenejší jazyk v Keni, hovoria ním prevažne kikujovia.

Abeceda 
Kikujčina oproti základnej latinke tieto písmená: ĩ, ũ

Chýbajú tieto písmená: f l p q s v x z

Literatúra v kikujčine 
V kikujčine, na rozdiel od mnohých iných afrických jazykoch, je napísané pomerne veľké množstvo literatúry. Napríklad kniha Mũrogi wa Kagogo (Vraní šaman) spisovateľ a profesor Ngugi wa Thiong'o je najväčšia kniha napísaná v subsaharskom jazyku. Ďalšími populárnymi autormi sú Mwangi wa Mutahi a Gatua wa Mbugwa.

Zdroje 
 Armstrong, Lilias E. 1967. The Phonetic and Tonal Structure of Kikuyu. London: Published for the International African Institute by Dawsons of Pall Mall.
 Barlow, A. Ruffell and T.G. Benson. 1975. English-Kikuyu Dictionary. Oxford: Clarendon Press.
 Barlow, A. Ruffell. 1951. Studies in Kikuyu Grammar and Idiom. Edinburgh: William Blackwood & Sons, 
 Benson, T.G. 1964. Kikuyu-English Dictionary. Oxford: Clarendon Press.
 Gecaga B.M. and Kirkaldy-Willis W.H. 1953. English-Kikuyu, Kikuyu-English Vocabulary. Nairobi: The Eagle Press.
 Leakey L.S.B. 1989. First Lessons in Kikuyu. Nairobi: Kenya Literature Bureau.
 Mugane John 1997. A Paradigmatic Grammar of Gikuyu. Stanford, California: CSLI publications.

Odkazy 
 Kikujčina na Ethnologue
 Kikujčina v jazykovom múzeu
 Kikujčina v USA
 Kikujčina na PanAfrican L10n
 Blog Maitũ nĩ Ma Itũ v kikujčine

Bantuské jazyky
Keňa
Slopy

Slopy sú prírodná rezervácia v pohorí Malé Karpaty v podcelku Brezovské Karpaty. Nachádza sa v katastrálnom území obce Dobrá Voda, okres Trnava v Trnavskom kraji. 

Vyhlásená bola v roku 1993 na rozlohe 153,87 ha, bez ochranného pásma. Predmetom ochrany sú dubovo-hrabové, vápnomilné bukové, bukové kvetnaté a skalné a sutinové spoločenstvá na krasovom reliéfe Dobrovodského krasu. Geologický substrát územia tvoria vápence a dolomity stredného a vrchného triasu Brezovských Karpát. Na bralách sa vytvorili povrchové krasové formy – škrapy a krasové jamy. Súčasťou chráneného územia sú aj zrúcaniny hradu Dobrá Voda. Rezervácia je súčasťou CHKO Malé Karpaty. Na území rezervácie platí 5. stupeň ochrany. Rezerváciou vedie červená turistická trasa.

Referencie

Iné projekty

Externé odkazy 
 Prírodná rezervácia Slopy, Štátny zoznam osobitne chránených častí prírody SR
 Chránené územia, Štátna ochrana prírody Slovenskej republiky
 Poloha na turistickej mape

Malé Karpaty
Prírodné rezervácie v Trnavskom kraji
Chránené územia v okrese Trnava
Chránená krajinná oblasť Malé Karpaty
Dobrá Voda (okres Trnava)
Open GDF Suez 2009

Open GDF Suez 2009 bol tenisový turnaj žien, ktorý sa konal v dňoch od 9. do 15. februára 2009  v hale na tvrdom povrchu vo francúzskom Paríži. Francúzka Amélie Mauresmová, ktorá vo finále porazila Rusku Dementievovú. Bol to jej 25. titul v dvojhre na okruhu WTA. Titul vo štvorhre žien získali Zimbabwčanka Cara Blacková a Američanka Liezel Huberová, ktoré vo finále porazili česko-americký pár Květa Peschkeová, Lisa Raymondová. Pre Blackovú to bol 47. a pre Huberovú 35. titul vo štvorhre na okruhu WTA.

Víťazi

Dvojhra žien 

 Amélie Mauresmová vs.  Jelena Dementievová 7-6(7) 2-6 6-4

Štvorhra žien 

 Cara Blacková /  Liezel Huberová vs.  Květa Peschkeová /  Lisa Raymondová 6-4 3-6 10-4

Externé odkazy 
 Oficiálna stránka turnaja

 
Open Gaz de France
WTA Tour 2009
Malý Ľadový štít

Malý Ľadový štít () je významný štít v hlavnom hrebeni Vysokých Tatier. Z diaľky môže vyzerať ako vedľajší vrchol Ľadového štítu, ale je od neho dostatočne oddelený. Patrí medzi 10 najvyšších vrchov vo Vysokých Tatrách s výškou presahujúcou  Je pomerne dobre dostupný od Sedielka a tak je často navštevovaný. Prístupný je len v sprievode horského vodcu. Kedysi sa mu hovorilo „Ľadová kopa.“

Topografia 

Má dva vrcholy, hlavný severozápadný a o pár metrov nižší juhovýchodný. Od Ľadového štítu ho oddeľuje Ľadová štrbina, od Širokej veže turisticky dostupné Sedielko. Na juhozápad vysiela dlhý hrebeň, ktorý sa končí Pfinnovou kopou. Južnou stenou spadá do Dolinky pod Sedielkom, východnou do kotliny Piatich spišských plies. Západné úbočie klesá do Zadnej Javorovej doliny.

Niekoľko výstupov 
 1903: Prvovýstup JV hrebeňom, J. Chmielowski, K. Jordán, J. Nowicki a K. Bachleda, II.
 1921: Prvovýstup stredom SV steny, A. Grósz a B. Palencsár, dole III., hore I.
 1956: Prvovýstup stredom J steny, V. Karoušek a Z. Zibrín, v závere VI.

Veľa výstupov do obťažnosti VI vedie obľúbenou južnou stenou.

Galéria
Kliknite na obrázok pre jeho zväčšenie.

Referencie

Literatúra

Knihy 
 
 Šport, Bratislava, Andráši Július a kolektív, Turistický sprievodca ČSSR – Zväzok 6, Vysoké Tatry, 1985

Mapy 
 VKÚ, akciová spoločnosť, Harmanec, č. 113, Turistická mapa 113 Vysoké Tatry 1 : 50 000, 12. vydanie, 2013, ISBN 978-80-8042-680-4
 BB Mapy, Banská Bystrica, 6. časť, Vysoké Tatry Podrobná turistická a cykloturistická mapa 1 : 50 000 (príloha denníka Pravda), 1. vydanie, 2016

Pozri aj 
 Ľadový štít
 Vysoké Tatry
 Tatranský národný park
 Téryho chata
 Sedielko

Iné projekty

Externé odkazy 
 Poloha na turistickej mape
 Poloha na turistickej / cykloturistickej mape
 Cesty v južnej stene na Tatry.nfo.sk
 Popis a nákresy túry na Sprievodca.ta3.szm.com
 360° virtuálny panoramatický výhľad z vrcholu Malého ľadového štítu na okolité vrchy na PeakFinder.org 

Dvojtisícovky na Slovensku
Vrchy Vysokých Tatier
Vrchy v okrese Poprad
Ženská štvorhra na Pattaya Women’s Open 2009

Ženská štvohra na Pattaya Women’s Open 2009 sa hrala ako súčasť Pattaya Women’s Open 2009 od 9. do 15. februára 2009.  Titul vo štvorhre žien získali Kazaška Jaroslava Švedovová a Thajčanka Tamarine Tanasugarnová, ktoré vo finále porazili ukrajinsko-ruský pár Julija Bejgeľzimerová, Vitalija Diačenková. Pre Švedovovú to bol prvý a pre Tanasugarnovú šiesty titul vo štvorhre na okruhu WTA.

Nasadenie

Odmeny a body do rebríčka

Výsledky

Externé odkazy 
 Turnaj na stránkach WTA

Pattaya Women’s Open 2009
Ferdinand I. (Kráľovstvo oboch Sicílií)

Ferdinand I. (* 12. január 1751, Neapol, Taliansko – † 4. január 1825, Neapol) bol španielsky infant a ako Ferdinand IV. kráľ Neapolska (17591806), ako Ferdinand III. kráľ Sicílie (17591816) a ako Ferdinand I. kráľ oboch Sicílii (18161825).

Ferdinand sa narodil ako tretí syn španielskeho kráľa Karola III. a Márie Amálie Saskej.

Deti 
12. mája 1768 sa oženil s Máriou Karolínou Habsbursko-Lotrinskou (* 1752 – † 1814), dcérou Márie Terézie a Františka I. Lotrinského. Mali spolu 18 detí:
 Mária Terézia (* 6. jún 1772 – † 13. august 1807) ∞ 1790 rakúsky cisár František II. (* 1768 – † 1835), syn Leopolda II. Habsburského a Márie Ludoviky Španielskej
 Lujza Mária (* 27. júl 1773 – † 19. september 1802) ∞ 1790 toskánsky veľkovojvoda Ferdinand III. * (1769 – † 1824), syn Leopolda II. Habsburského a Márie Ludoviky Španielskej
 Karol Tito (* 6. január 1775 – † 17. december 1778) 
 Mária Anna Jozefína (* 23. november 1775 – † 22. február 1780) 
 František I. (* 20. apríl 1777 – † 8. november 1830), kráľ oboch Sicílii ∞ 
 1/ 1797 rakúska arcivojvodkyňa Mária Klementína Habsbursko-lotrinská (* 1777 – † 1801), dcéra cisára Leopolda II. Habsburského a Márie Ludoviky Španielskej
 2/ 1802 infantka Mária Izabela Španielska (* 1789 – † 1848), dcéra Karola IV. a Márie Lujzy Bourbonskej z Parmy
 Mária Kristína (* 17. január 1779 – † 12. marec 1849) ∞ 1807 sardínsky kráľ Karol Félix I. (* 1765 – † 1831), syn Viktora Amadea III. a Márie Antónie Bourbonskej 
 Mária Amália (* 17. január 1779 – † 26. február 1783) 
 Gennaro Karol František (* 12. apríl 1780 – † 1. január 1789)
 Jozef Catello Gennaro (* 18. jún 1781 – † 19. február 1783)
 Mária Amália (* 26. apríl 1782 – † 24. marec 1866) ∞ 1809 francúzsky kráľ Ľudovít Filip Orleánsky (* 1773 – † 1850), syn vojvodu Ľudovíta Filipa Orleánskeho (Filip Égalité) a Lujzy Márie Bourbonskej z Penthièvre 
 Mária Kristína (*/† 19. júl 1783)
 Mária Antónia (* 14. december 1784 – † 21. máj 1806) ∞ 1802 španielsky kráľ Ferdinand VII. (* 1784 – † 1833), syn Karola IV. a Márie Lujzy Bourbonskej z Parmy
 Mária Klotilda Terézia (* 18. február 1786 – † 10. september 1792)
 Enrichetta Mária Carmela (* 31. júl 1787 – † 20. september 1792) 
 Karol Gennaro František (* 26. august 1788 – † 1. február 1789)
 Leopold Giovanni Salernský (* 2. jún 1790 – † 10. marec 1851), vojvoda Salernský ∞ 1818 rakúska arcivojvodkyňa Mária Klementína Habsbursko-lotrinská (* 1798 – † 1881), dcéra cisára Františka II. a jeho druhej manželky Márie Terézie Neapolsko-Sicílskej
 Alberto Filippo Maria (* 2. máj 1792 – † 26. december 1798)
 Mária Alžbeta Terézia (* 2. december 1793 – † 23. apríl 1801)

Genealógia

Zdroje 
 

Neapolskí králi
Sicílski králi
Bourbonovci
Katolícki panovníci
Následníci trónu
Osobnosti z Neapola
Franchising

Franchising (angl.) [vyslov: frenčajzing] je marketingový odbytový systém, v rámci ktorého jedna strana (tzv. poskytovateľ franchisingu, poskytovateľ franšízy, franchise-poskytovateľ, franchisor) poskytuje druhej, od nej inak spravidla právne a finančne nezávislej, strane (tzv. prijímateľ/nadobúdateľ franchisingu, prijímateľ/nadobúdateľ franšízy, franchise-odberateľ, franchisista, franchisee) za priamu alebo nepriamu odplatu právo využívať súbor (balík) práv priemyselného a duševného vlastníctva (tzv. franšíza, franchise) s cieľom výroby a/alebo marketingu určitého druhu tovaru a/alebo služieb a /alebo technológií. Poskytovateľ a prijímateľ franchisingu v rámci franchisingu spravidla úzko a trvalo spolupracujú.

Za prvý prípad franchisingu sa považuje výroba šijacích strojov Singer. Na prelome 19. a 20. storočia týmto spôsobom vznikala sieť amerických benzínových čerpacích staníc. Tento systém používajú najmä hotely, motely a všetky typy reštaurácií (McDonald’s, Subway, KFC). Dovoľuje totiž podnikať v danom odbore bez počiatočných znalostí, bez dlhého získavania skúsenosti a praxe, znižuje riziko. Dovoľuje používať obchodné meno poskytovateľa franchisingu a jeho ochranné známky, prevádzkový systém a postupy, chránené receptúry a stratégiu marketingu.

V pohostinstve poskytovateľ franchisingu poskytuje prijímateľovi franchisingu hlavne:
 použitie vlastných receptúr a spôsobu výroby
 špeciálne zariadenie a vybavenie reštaurácie
 spôsob servisu, riadenia a kontroly
 prieskum trhu a marketing
 školenie a tréning personálu
 podporu prevádzky

Externé odkazy 
 
 
 

Obchod
Marketing
Arkier

Arkier je druh previsnutej nosnej konštrukcie podobnej nosnej konštrukcii balkóna. Vystupuje na priečelí budovy. Je vytvorený ako uzavretá časť obytného domu, ktorá rozširuje jeho vnútorný priestor.

Galéria

Literatúra 
 

Architektonické prvky
Fasáda
Previsnuté a ustupujúce konštrukcie
WTA Tour 2009

Sony Ericsson WTA Tour je elitný okruh tenisových turnajov pre profesionálne tenistky, organizovaný WTA. WTA Tour zahŕňa grandslamové turnaje (organizované Medzinárodnou tenisovou federáciou (ITF)), WTA Premier Tournaments, WTA International Tournaments, Fed Cup (organizovaný ITF), Commonwealth Bank Tournament of Champions a Sony Ericsson WTA Tour Championships.

Program

Legenda

Január

Február

Marec

apríl

máj

jún

júl

august

september

október

November

Štatistika 
Stav k 23.3.2009

Dvojhra - klasifikácia tenistiek

Dvojhra - klasifikácia krajín

Štvorhra - klasifikácia tenistiek

Štvorhra - klasifikácia krajín

Pozri aj 
 ATP World Tour 2009
 Ženská tenisová asociácia - WTA
 Medzinárodná tenisová federácia - ITF

Externé odkazy 

 Oficiálne stránky WTA
 Oficiálne stránky ITF
 
Tenis v 2009
Sedliak (poddanstvo)

Sedliak bol v časoch poddanstva príslušník najmajetnejšej vrstvy z poddaných na zemepanskej pôde, t. j. taký poddaný na zemepanskej pôde, ktorý mal v držbe buď celú poddanskú usadlosť alebo jej relatívne veľkú časť (neskôr upresnené na najmenej 1/8 usadlosti). Manželka sedliaka sa nazývala sedliačka. 

Sedliak nepatril medzi zemanov. Ostatní, chudobnejší, poddaní na zemepanskej pôde sa označovali ako želiari (resp. želiari a podludníci). Primerane k veľkosti majetku sedliaka boli stanovené jeho povinnosti voči zemepánovi.

Povinnosti a bremená sedliakov na Slovensku možno časovo rozdeliť na tri etapy:
Prvá trvala od začiatku kolonizácie do vzbury sedliactva v roku 1514. 
Druhá sa počíta od vzbury sedliactva v roku 1514 do uznesenia tereziánskeho urbára v roku 1767. 
Tretia trvala od roku 1767 až do zrušenia poddanstva v roku 1848 .

Zdroje 
 sedliak. In: Historický slovník slovenského jazyka. dostupné online

Opočenská, M.: Slovenský diplomatár
Janšák, Štefan:, Slovensko v dobe Uhorského feudalizmu, 1932
 
Spoločnosť
Feudalizmus
Stredovek
Novovek
Dejiny Slovenska
Chryzantéma

Chryzantéma je trváca, jesenná rastlina pôvodom z Číny. Chryzantémy sa delia na záhradné a skleníkové. Kvitnú od septembra do októbra a niekedy aj do decembra (záleží kedy budú prvé mrazy). Majú rozkonárené stonky a pekne vykrajované listy. Majú jemný odtieň bledoružovej a bledofialovej farby. Majú veľkosť 90 až 120 cm. Majú veľmi typickú vôňu. Je veľmi jemná a horkastá. Rozmnožujú sa vrcholovými odrezkami. U nás ľudia používajú chryzantémy ako okrasu záhradných záhonov alebo hrobov.

V Číne bol záhradná chryzantéma kultivovaná už v 15. storočí pred Kristom, odkiaľ sa rozšírila do Japonska. V Japonsku je záhradná chryzantéma znakom japonského cisárskeho dvora, národným kvetom a aj najvyššie japonské vyznamenanie má meno tohto kvetu. Do Európy sa niekoľko odrôd chryzantém (nie pôvodný druh) dostalo v 17. a 18. storočí.

Typy

Iné projekty

Zdroj 

Kvetiny
Záhradné rastliny
Liečivé rastliny
Malý Pyšný štít

Malý Pyšný štít je prvý výrazný vrchol v členitom hrebeni od Baranieho sedla, v rázsoche Lomnického štítu. Spolu s Pyšným štítom tvorí peknú a charakteristickú dvojicu.

Topografia 
Na severozápade ho od Strapatej veže delí Malá Lastovičia štrbina, na JV od Pyšného štítu zasa Lastovičia štrbina. Uprostred Lastovičej štrbiny stojí 15 metrová vežička menom Loktibrada. JZ stenou spadá do Mačacieho kotla - časti Kotliny Piatich spišských plies, SV stenou do Veľkej Zmrzlej doliny.

Niekoľko výstupov 
 1901 Prvý výstup cez Lastovičiu štrbinu Jozef Déry, na štrbinu II, z nej I. Vystúpil aj na Loktibradu.
 1952 Prvovýstup pravou časťou SV steny, M. Mereš a A. Puškáš, VI.
 2007 Prvovýstup SV stenou „Bailando,“ P. Jackovič a M. Medvec, V+ A3,

Galéria

Referencie 
 F. Kroutil, Vysoké Tatry pro horolezce, 3. diel, Olympia 1977.

Iné projekty

Externé odkazy 
 Popis vrchu a relatívne ľahších výstupov
 Mapa
 Foto od Veterného po Pyšný štít

Dvojtisícovky na Slovensku
Vrchy Vysokých Tatier
Mária Burgundská

Mária Burgundská (* 13. február 1457, Brusel, Belgicko – † 27. marec 1482, Bruggy) bola burgundská, luxemburská a brabantská vojvodkyňa od roku 1477.

Mária bola jediné dieťa a dedička vojvodu Karola Smelého a Izabely Bourbónskej.

Deti 
19. augusta 1477 sa v Gente vydala za Maximiliána I. Habsburského (* 1459 – † 1519).  Manželstvo bolo veľmi harmonické a svojho času považované za vzor manželského súžitia. Z tohto zväzku vzišli tri deti:
 Filip Pekný (* 22. júl 1478 – † 25. september 1506) ∞ kastílska kráľovná Jana (* 6. november 1479 - † 12. apríl 1555)
 Margaréta (* 10. január 1480 - † 1. december 1530) ∞
 1/ 1496 Ján Aragónsky a Kastílsky, princ astúrijský (* 1478 – † 1497) 
 2/ 1501 Filibert Savojský, vojvoda (* 1480 – † 1504)
 François (* 10. september 1481 – † 26. december 1481)

Referencie

Iné projekty

Zdroj 

Osobnosti z Bruselu
Burgundskí vojvodovia
Vojvodkyne (panovníčky)
Karol (Burgundsko)

Karol Smelý (* 10. november 1433, Dijon, Burgundsko – † 5. január 1477, Nancy) bol burgundský, brabantský, luxemburský, geldernský vojvoda a nositeľ Rádu Zlatého rúna.

Pôvod 
Karol Smelý bol syn vojvodu Filipa III. Dobrého a Izabely Portugalskej.

Život 
Jeho snom bolo vytvoriť z Burgundska a ďalších svojich území samostatné kráľovstvo nezávislé od Francúzska. Za týmto účelom podobne ako jeho otec vytvoril koalíciu s Anglickom proti francúzskemu kráľovi Ľudovítovi XI.

V rámci rozširovania svojho panstva viedol vojnu proti Ľudovítovým spojencom Švajčiarom a Ľudovítovi verným šľachticom sídliacim blízko švajčiarskych hraníc. Dočasne získal mesto Nancy, ale potom utŕžil zo strany Švajčiarov a ich francúzskych spojencov dve ťažké porážky a stratil ho. Verný svojej prezývke narýchlo zozbieral novú armádu a znovu vytiahol proti Nancy.
Karol Smelý zomrel 5. januára 1477 na bojovom poli, keď sa snažil uhájiť obsadené lotrinské vojvodstvo, ktoré rozdelovalo burgundské územia. Lotrinský vojvoda René sa však spojil s jeho nepriateľmi a pripravil tak Karolovi drvivú porážku, ktorá vojvodu stála život.

Jeho dcéra Mária sa po otcovej smrti stala burgundskou vojvodkyňou a podľa dohody sa vydala za cisárovho syna Maximiliána Habsburského. Práva na burgundské dedičstvo museli mladí manželia brániť najmä proti nárokom francúzskeho kráľa Ľudovíta XI. a jeho syna Karola VIII., ktorí ho považovali za odumreté léno. Uhájiť všetky rozsiahle Karolove dŕžavy pro potomkov sa nepodarilo. Po Máriinej predčasnej smrti pripadlo burgundské vojvodstvo Francúzsku a Habsburgovcom ostali najmä nizozemské provincie.

Rodina 
Karol bol ženatý tri razy: 

1/ 19. mája 1440 sa oženil v Blois s Katarínou Valois (* 1428†1446), dcérou francúzskeho kráľa Karola VII. a Márie z Anjou. 

2/ 30. októbra 1454 sa oženil v Lille s Izabelou Bourbonskou (* 1437† 1465), dcérou vojvodu Karola I. Bourbonského a Anežky Burgundskej. Mali jedno dieťa:
 Mária Burgundská (* 13. február 1457† 27. marec 1482) ∞ Maximilián I. Habsburský (* 1459† 1519), syn cisára Fridricha III. a Eleonóry Portugalskej

3/ 3. júla 1468 sa oženil v Damme s Margarétou z Yorku (* 1446† 1503), dcérou vojvodu z Yorku Richarda Plantageneta a Cecílie Nevillovej, sestrou anglického kráľa Eduarda IV.

Iné projekty

Zdroj 

Burgundskí vojvodovia
Nositelia Rádu zlatého rúna
Osobnosti z Dijonu
Peter Stašák

Peter Stašák (* 5. jún 1950, Spišské Bystré) je slovenský spevák, textár a moderátor.

Život 
Peter Stašák sa narodil v Spišskom Bystrom, kde vychodil aj základnú školu. Už od útleho detstva ho priťahoval spev a láska k hudbe, a tak je len prirodzené, že po ukončení základnej školy sa prihlásil na Konzervatórium v Košiciach. Po úspešnom absolvovaní prijímacích skúšok začal študovať operný spev, no stále viac ho lákala ľahšia múza – populárna hudba. Napriek tomu však najskôr pôsobil ako učiteľ na ĽŠU vo Svite.

Po šiestich rokoch učiteľovania sa Peter definitívne vydáva na cestu populárnej hudby. Od roku 1974 až 1981 pôsobí s rôznymi kapelami, ktoré pôsobili v kaviarňach a baroch okrem Slovenska aj v iných štátoch Európy a ostatného sveta. Popri tom začína pravidelne nahrávať v Československom rozhlase a spolupracuje aj v Československej televízii.

V roku 1981 nastáva zlom v Petrovej kariére, začína sa častejšie objavovať v televízii a to naštartuje jeho dráhu koncertného speváka. Slovkoncert ho začína posielať na zahraničné festivaly, ktoré sa mu podarí každý raz vyhrať. Na festivale v Mongolsku – Ulanbátare sa stretáva s producentmi z bývalej NDR, ktorí mu ponúknu koncertovanie po celej NDR. Jeho sprievodným orchestrom sa okrem iných stáva aj orchester Gustáva Broma, ktorý tam účinkuje a doprevádza spevákov aj z iných krajín. Peter tak so svojimi piesňami precestoval všetky kontinenty okrem Antarktídy.

Vydal už 26 albumov, mnoho z nich bolo ocenených zlatou a platinovou platňou. Naďalej účinkuje v rôznych programoch slovenských a českých televízií, určite musíme spomenúť aj veľmi úspešný hudobno-zábavný program Slovenskej televízie Repete. Najväčší úspech v televízií, bolo účinkovanie v jeho vlastnom programe Kaviareň Slávia. Tento hudobno-zábavný program Slovenskej televízie z rokov 19992010 priniesol vďaka Petrovi na obrazovky okrem celej československej špičky aj množstvo umelcov z ďalších deviatich krajín. Peter Stašák naďalej pravidelne koncertuje na celom Slovensku a v zahraničí.

Ocenenia 
 1970 – súťaž O zlatú kameru 2.miesto
 1972 – Košický zlatý poklad 2.miesto
 80.roky – Festival Mongolsko 1.miesto
 Festival Kuba – Havana 1.miesto
 2016 - Cena mesta Košice
2021 - Cena za mestsku časť Košice
(zoznam ocenení nie je úplný)

Piesne

Známe hity 
 „Žijem, žijem“
 „V prístave túžob“
 „Všetkým dievčatám“ (+ Michal Dočolomanský (1994) / + Karol Duchoň (1985))
 „Nikto nemá dva životy“
 „Pán Osud“
 „Tvoje oči“

Diskografia

Referencie

Externé odkazy 
 Oficiálna stránka - www.peterstasak.sk

 
Slovenskí popoví speváci
Slovenskí popoví gitaristi
Slovenskí televízni moderátori
Slovenskí textári piesní
Barytonisti
Osobnosti zo Spišského Bystrého
Poddanstvo (roľníci)

Poddanstvo je (právny) vzťah podriadenosti roľníka (tzv. poddaného) a pozemkového vlastníka (pána, zemepána, feudála), pri ktorom je roľník osobne závislý od pozemkového vlastníka, a ktorý je typický pre stredoveké spoločenské pomery (resp. v marxistickom chápaní pre feudalizmus). Zostrená forma poddanstva sa nazýva nevoľníctvo (pričom tzv. prvé nevoľníctvo terminologicky často nezaraďujeme pod poddanstvo).

Základom poddanstva je fakt, že pôdu (pozemky, latinsky "feudum") vlastní pán, poddaný tohto pána na tejto pôde má k pôde len užívacie právo, za ktoré pánovi odvádza tzv. feudálnu rentu.

V Európskom stredoveku a novoveku malo poddanstvo v jednotlivých krajinách rozdielne formy. Na Slovensku vzniklo v 10.-13. storočí z tzv. prvého nevoľníctva, v novoveku prerástlo do tzv. druhého nevoľníctva (v Uhorsku zrušeného  1785). Feudálne vzťahy medzi poddanými a šľachtou boli zrušené až v roku 1848 tzv. marcovými zákonmi.

Literatúra

Referencie

Externé odkazy 

Feudalizmus
Stredovek
Novovek
Starbucks

Starbucks Corporation je výrobca kávy a najväčší obchodný reťazec kaviarní na svete, pôvodom z mesta Seattle v USA. Prvá Starbucks predajňa na Slovensku bola otvorená 31. mája 2016 v Bratislavskom Auparku. Spoločnosť potvrdila, že následne plánuje na Slovensku otvoriť aj ďalšie predajne.

Starbucks vlastní 27339 obchodov v 55 krajinách sveta (údaj z r. 2017), predáva predovšetkým mnoho druhov hotových káv, espresa, rozličné druhy ďalších horúcich a studených nápojov, kávové zrná, zákusky ku káve a reklamné predmety. V dôsledku neuváženej expanzie firma v júli 2008 ohlásila zámer uzavrieť iba v USA až šesť stoviek kaviarní a prepustiť asi 12 tisíc pracovníkov.

Firmu založil v roku v roku 1971 Gordon Bowker, Jerry Baldwin a Zev Siegel a pomenovaná je po dôstojníkovi veľrybárskej lode menom Frank Starbuck z Melvillovho románu Biela veľryba. V roku 1997 bol jej obrat 1,3 mld. dolárov.

Predajne na Slovensku

Referencie

Iné projekty

Externé odkazy 
 Oficiálna stránka

Káva
Podniky v USA
Obchodné reťazce
Kaviarne
Podniky založené v 1971
Kontinentálny pohár v ľadovom hokeji 1999/2000

Ročník 1999/2000 bol tretím ročníkom Kontinentálneho pohára v ľadovom hokeji. O trofej bojovalo 49 tímov z 29 krajín. Trval od 24. septembra do 28. decembra 1999.

1. kolo 

1. kolo sa hralo v šiestich skupinách v dňoch 24. až 26. septembra 1999.

Skupina A (Sofia, Bulharsko)

Skupina B (Nowy Targ, Poľsko)

Skupina C (Bukurešť, Rumunsko)

Skupina D (Dunaújváros, Maďarsko)

Skupina E (Lyon, Francúzsko)

Skupina F (Angers, Francúzsko)

2. kolo 

V zápasoch druhého kola sa predstavili okrem nasadených tímov a hostiteľských celkov aj víťazi skupin z prvého kola. Zápasy sa hrali od 22. do 24. októbra 1999.

Skupina G (Osvienčim, Poľsko)

Skupina H (Zvolen, Slovensko)

Skupina J (Miláno, Taliansko)

Skupina K (Székesfehérvár, Maďarsko)

Skupina L (Cardiff, Wales)

Skupina M (Sheffield, Anglicko)

3. kolo 

O postup do finále bojovali v troch skupinách po dva víťazné tímy z druhého kola a dva nasadené (z toho jeden hostiteľský). termán zápasov bol 26. - 28. november 1999.

Skupina N (Plzeň, Česko)

Skupina O (Ambri, Švajčiarsko)

Skupina P (Kazaň, Rusko)

Finále (Berlín, Nemecko) 

Traja víťazi skupín z tretieho kola a domáci Eisbären Berlín odohrali finálový turnaj 26. až 28. decembra 1999.

Konečná tabuľka 

Tím HC Ambri-Piotta sa stal druhýkrát po sebe víťazom Kontinentálneho pohára.

Najlepší hráči 

 Najlepší brankár: Udo Döhler (Eisbären Berlin)
 Najlepší obranca: Leif Rohlin (HC Ambri-Piotta)
 Najlepší útočník: Eduard Koudermetov (Ak Bars Kazaň)

Externé odkazy 
 Kontinentálny pohár 1999/00 na stránke hockey365.fr (po francúzsky)

1999/2000
Ľadový hokej v 1999
Phatthajá

Phatthajá (angl. prepis Pattaya; thajským písmom พัทยา) je mesto v Thajskom kráľovstve na východnom pobreží Thajského zálivu (), približne 165 km juhovýchodne od Bangkoku v provincii Čhon Burí. Ide o jedno z najnavštevovanejších turistických centier v Thajsku s 5 miliónmi návštevníkov v roku 2004 a o 6,5 % viac turistov v roku 2005.

Referencie

Iné projekty

Externé odkazy 
 Radnica v Pattaya

Mestá v Thajsku
Amerika (román)

Amerika alebo tiež Nezvestný () je román Franza Kafku, ktorý prvýkrát vyšiel v roku 1927 v Kurt Wolff Verlag v Lipsku. Obraz modernej doby videný očami 16 ročného chlapca je napínavé dielo, v ktorom autor vycibrenou umeleckou formou rozvinul pocit ohrozenia jednoduchého človeka "odľudštenými" ľudskými vzťahmi. Strach a úzkosť z modernej doby sú v Kafkovom podaní stále aktuálne tak ako v čase vzniku tohto románu. Cez šerednosť tieňov a diverzných výkladov preniká navonok autor, ktorý dokázal s humorom hľadieť do tváre formujúceho sa nového sveta. Súčasťou prvého slovenského vydania knihy je aj esej Milana Kunderu Kastrující stín svatého Garty.

Referencie 

Knihy Franza Kafku
Knihy z 1927
Sfilmované knihy
Žltá veža

Žltá veža je dosť výrazný vrchol s trojuholníkovým profilom. Leží v Prostrednom hrebeni. Turistom je známa hlavne z cesty cez neďaleké Priečne sedlo, aj od Téryho chaty.

Topografia 
Od Malého hrotu ju oddeľuje Sedlo za Prostredným (hrotom), od Drobnej veže zasa Žltá lávka. Západnou stenou aj dlhým rebrom spadá do Veľkej Studenej doliny, severnou do Dolinky pod Sedielkom.

Pár zaujímavých výstupov 
 1900 Prvý výstup K. Bröckelmann  a J. Hunsdorfer ml., cez Sedlo za Prostredným, I.
 1908 Prvovýstup hrebeňom zo Žltej lávky, Gy. A R. Komarnicky, S. Laufer a A. Martin, III.
 1929 Prvovýstup prostriedkom západnej steny, W. Stanislawski, A. Kenar a A. Stanecki, IV – V.

Galéria

Referencie 
 F. Kroutil, Vysoké Tatry pro horolezce, 2. diel, Olympia Praha 1977.

Iné projekty

Externé odkazy 
 Podľa Andrášiho
 Popis a nákres trás
 Mapa

Dvojtisícovky na Slovensku
Vrchy Vysokých Tatier
Karim Benzema

Karim Benzema (* 19. december 1987, Lyon) je francúzsky futbalový útočník, ktorý pôsobí v klube Real Madrid a reprezentuje Francúzsko. Je taktiež päť násobný vítaž prestížnej trofeje v súťaži Uefa Champions League. Momentálne je označovaný za jedného z najlepších útočníkov na svete. V roku 2022 získal zlatú loptu.

Klubová kariéra

Lyon 
Benzema je alžírsko-berberského pôvodu. Je produktom mládežníckej akadémie lyonského veľkoklubu. V jeho prvej sezóne 2004/05 nastúpil vo francúzskej Ligue 1 v piatich zápasoch a zväčša hrával za B tím. O rok neskôr už to bolo 14 zápasov (z toho 1 v Lige Majstrov) a strelil svoje premiérové góly v oboch týchto súťažiach. Jeho hviezda naplno zažiarila v sezóne 2007/08 keď v 37 zápasoch Ligue 1 strelil 21 gólov. 13 marca 2008, predĺžil svoj kontrakt s Lyonom až do roku 2013 s opciou na ďalší rok. Taktiež sa v tomto roku stal najlepším futbalistom francúzskej ligy. 

Futbalová legenda Michel Platini o ňom povedal: "Pri zápasoch pracuje skôr s rozumom a nevyužíva iba fyzické predpoklady. Porovnávajú ho s Ronaldom, on je však typ staromódnejšieho futbalistu." 

Jeho futbalový talent samozrejme nezostal nepovšimnutý ani zahraničnými veľkoklubmi. Sám Karim sa vyjadril, že jeho vysnívanou futbalovou destináciou je Španielsko, a teda Real Madrid. Benzema má však v zmluve klauzulu o predčasnom odchode za 100 miliónov €.

Real Madrid 
Po sezóne 2008/09 sa nakoniec dočkal prestupu do Španielska, do klubu Real Madrid a stal sa treťou veľkou posilou tohto veľkoklubu. Prestúpil za sumu 35 miliónov €.

Reprezentačná kariéra - Francúzsko 
Benzema hral postupne za všetky mládežnícke výbery Francúzska, teda U-16, U-17, U-18 a U-21. Až 28. marca 2007 nastúpil za seniorskú reprezentáciu svojej rodnej krajiny v zápase proti Rakúsku a hneď strelil svoj prvý gól. Bol členom francúzskeho národného tímu na Majstrovstvách Európy 2008 v Rakúsku a Švajčiarsku, kde odohral 172 minút v dvoch zápasoch proti Rumunsku a Taliansku.

Referencie

Externé odkazy 
 Profil hráča na oficiálnej klubovej webstránke
 Karim Benzema na soccernet.com
 Karim Benzema na National-Football-Teams.com

Francúzski národní futbalisti
Hráči Olympique Lyonnais
Hráči Majstrovstiev Európy vo futbale 2008
Hráči Majstrovstiev Európy vo futbale 2012
Hráči Majstrovstiev sveta vo futbale 2014
Francúzske osobnosti alžírskeho pôvodu
Francúzske osobnosti berberského pôvodu
Osobnosti z Lyonu
Zámok (román)

Zámok () je nedokončený najrozsiahlejší román Franza Kafku z roku 1926.

Všetko čo existuje u Kafku v častiach v korešpondencii a jeho príbehoch a prozaických útržkoch, jeho takzvaná problematika existencie človeka, dostáva v románe Zámok svoju dôraznú podobu.

Hlavná postava románu zememerač K., ktorý zdanlivo blúdi a tápa v dedine a hľadá nedosiahnuteľný prístup na zámok, dovoľuje rôzne interpretácie, tak ako celý "orbis" Kafkovej prózy. Pojem odcudzenia, maximálne rozvedený v autorových prózach, nadobúda v Zámku obrovské rozmery. Zememerač K. je obklopený cudzou, nepriateľskou realitou, je v neviditeľnom zajatí neznámych síl a každé jeho úsilie je márne a stroskotáva na zakliatom kruhu moci. Predsa sa tento osamotený jednotlivec nevzdáva aj keď je zrejmé, že nedosiahne svoj cieľ nikdy.

Autor s neobyčajným umeleckým dôrazom zobrazil postavenie človeka v modernom svete, a týmito obrazmi ho núti, aby si uvedomoval i sám seba.

Referencie 

Knihy Franza Kafku
Knihy z 1926
Sfilmované knihy
Majstrovstvá sveta v biatlone 2009

Majstrovstvá sveta v biatlone 2009 sa konali v Phjongčhangu, v Kórejskej republike od 14. do 22. februára 2009. Tieto majstrovstvá sa po prvýkrát v histórii konali v Ázii.

Všetky výsledky sa rátali aj do Svetového pohára 2008/09.

Harmonogram

Medailové umiestnenie

Muži

Ženy

Miešané

Medailové poradie

Krajiny 
Stav k: 22. február 2009, 13:30 SEČ

Pretekári

Poznámky 
  počet trestných kôl + počet dobíjaní počet trestných kôl + počet dobíjaní

Externé odkazy 
 Oficiálna stránka 

 
Majstrovstvá sveta v biatlone

Biatlon
Martin Gründling

Martin Gründling (13. február 1987, Holíč) je slovenský hokejový obranca.

Martin Gründling začal s hokejom ako desaťročný. Od 10 do 18 rokov hral za HK 36 Skalica. V roku 2005 bol draftovaný do najvyššej kanadskej juniorskej súťaže WHL (Western Hockey League), ako prvý Slovák v poradí. Pôsobil v klube Moose Jaw Warriors, kde odohral dve sezóny. V sezóne 2007/08 sa vrátil do Skalice. Pred sezónou 2011/12 prestúpil do českej extraligy do mužstva HC Energie Karlovy Vary.  

Martin Gründling reprezentoval Slovensko na troch majstrovstvách sveta: osemnásťročných a dvakrát na Majstrovstvách sveta juniorov a v roku 2008 bol nominovaný do reprezentácie na Majstrovstvá sveta.

Externé odkazy 
 
 
 rozhovor na stránke HK 36 Skalica

Narodenia v 1987
Žijúci ľudia
Osobnosti z Holíča
Slovenskí hokejisti
Hráči HK Skalica
Malý Javorový štít

Malý Javorový štít (, , )  je mohutný uzlový vrchol v hlavnom hrebeni Vysokých Tatier. Spolu s Javorovým štítom tvorí dominantné zoskupenie.

Topografia 
Od Javorového štítu ho delí Javorová škára, od Kresaného rohu sedielko Malý Závrat. Na sever vysiela dlhý hrebeň Javorových veží, ktorý končí masívom Javorinskej Širokej. Tam ho od Zadnej Javorovej veže oddeľuje Zadné Javorové sedlo. Južnou stenou spadá do Veľkej Studenej doliny, sutinovým svahom na západ do doliny Rovienok a severnou stenou do Javorovej doliny. Severná stena je súčasťou tzv. Javorového múra.

Niekoľko výstupov 
 1902 Prvý výstup - južnou stenou, K. Englisch s matkou Antóniu a Ján Hunsdorfer, II-III.
 1908 Prvovýstup východným hrebeňom z Javorovej škáry, Gy. Komarnicki a Alfred Martin, II.
 1910 Dvojnásobne tragický pokus o prvovýstup severnou stenou, v zlom počasí zmrzol S. Szulakiewicz a pri pokuse o jeho záchranu sa zrútil K. Bachleda.
 1930 Prvovýstup ľavou časťou severnej steny W. Stanislawski a J. Gnojek, V.

Výstupy často vedú lámavou skalou, ktorá je pevnejšia v zime.

Galéria

Referencie 
 F. Kroutil, Vysoké Tatry pro horolezce, 2. diel, Olympia 1977.

Iné projekty

Externé odkazy 
 Severná stena
 Podľa Andrášiho
 Zimný výstup

Dvojtisícovky na Slovensku
Vrchy Vysokých Tatier
Veľká Studená dolina
Čang C’-i

Čang C’-i alebo C’-i Čangová (čín. 章子怡 - ); * 9. február 1979, Peking, Čína) je čínska filmová herečka.
 
Vo veku 11 rokov Čang C’-i nastúpila do Pekinskej tanečnej akadémie a vo veku 15 rokov nastúpila do čínskej Centrálnej dramatickej akadémie.

Filmografia

Externé odkazy 
 C’-i Čangová na IMDB (EN) 
 C’-i Čangová na ČSFD

Čínske filmové herečky
Čínske dabingové herečky
Čínski tanečníci
Osobnosti z Pekingu
Držitelia ceny Independent Spirit Award
Chameleón jemenský

Chameleón jemenský () je druh veľkého chameleóna žijúceho v hornatých oblastiach Jemenu a Saudskej Arábie. 

Obýva vlhké a krovinaté a lesnaté miesta. Žije samotárskym životom, dožíva sa veku piatich rokov.

Živí sa hmyzom, mláďatami drobných stavovcov a občas aj rastlinnou stravou.

Samičky kladú niekoľkokrát do roka okolo tridsať vajíčok, ktoré zahrabávajú do zeme. Mláďatá sa liahnu po piatich mesiacoch.

Samec má ako základnú farbu zelenú, ktorá sa v závislosti od nálady mení zo svetlej citrónovej zelenej do jednoliatej tmavej olivovej až hnedej. Zelená základná farba je prerušovaná pruhmi a škvrnami žltej, hnedej a modrej. Nerozmnožujúce sa samice a mladé chameleóny majú obvykle jednotnú zelenú farbu s bielymi fľakmi. Rozmnožujúce sa a gravidné samice sú výrazne temne zelené s modrými a žltými škvrnami. Výraznosť týchto znakov závisí od niekoľkých faktorov, okrem iného aj od zdravia, nálady a teploty jaštera. Okolie na ich farbu nemá skoro žiadny vplyv.

Tento chameleón má mimoriadne dlhý jazyk, ktorý je prispôsobený na lapanie koristi. Jeho oči sú nezávisle pohyblivé. Prsty na nohách mu zrastajú do skupín. Chvost má tiež dlhý a silný. Dokáže na ňom visieť bez držania nohami aj s nimi.

Iné projekty

Externé odkazy 
 Chameleón jemenský
 Chameleón jemenský na biolibu

Chameleónovité
Najmenej ohrozené druhy
Ženská štvorhra na Barclays Dubai Tennis Championships 2009

Ženská štvohra na Barclays Dubai Tennis Championships 2009 sa hrala ako súčasť Barclays Dubai Tennis Championships 2009 od 15. do 21. februára 2009.  Titul získali Zimbabwčanka Cara Blacková a Američanka Liezel Huberová, ktoré vo finále porazili rusko-poľský pár Marija Kirilenková, Agnieszka Radwańská 6-3 6-3. Pre C. Blackovú to bol 48. a pre L. Huberovú 36. titul vo štvorhre na okruhu WTA.

Nasadenie

Odmeny a body do rebríčka

Výsledky

Finále

Horná polovica

Dolná polovica

Externé odkazy 
 Turnaj na stránkach WTA 

Barclays Dubai Tennis Championships 2009
Ženská dvojhra na Barclays Dubai Tennis Championships 2009

Ženská dvojhra na Barclays Dubai Tennis Championships 2009 sa hrala ako súčasť Barclays Dubai Tennis Championships 2009 od 15. do 21. februára 2009. Titul získala Američanka Venus Williamsová, ktorá vo finále porazila Francúzku V. Razzanovú 6-4 6-2. Bol to jej 40. titul v dvojhre na okruhu WTA.

Nasadenie

Odmeny a body do rebríčka

Výsledky

Finále

Horná polovica

Dolná polovica

Kvalifikácia 

Kvalifikácia sa hrala na dve kolá, z ktorých do hlavnej súťaže postúpilo 8 tenistiek. Z trojice slovenských tenistiek nepostúpila ani jedna. Zuzana Kučová a Lenka Tvarošková prehrali už v prvom kole, Kristína Kučová vypadla v druhom.

Nasadenie

Odmeny a body do rebríčka

Výsledky

Externé odkazy 
 Turnaj na stránkach WTA 

Barclays Dubai Tennis Championships 2009
Martina Coleová

Martina Coleová (* 1959, Essex) je anglická spisovateľka kriminálnych románov. 

Vo väčšina jej románov je protagonistom žena a antihrdina, mnohé sú zasadené do prostredia írskej komunity v okolí Londýna.

V roku 2006 získala za román The Take ocenienie British Book Awards v kategórii The Crime Thriller of the Year.

Bibliografia

Originál 
1992 - Dangerous Lady (1992)
1993 - The Ladykiller (1993)
1994 - Goodnight Lady (1994)
1995 - The Jump (1995)
1997 - The Runaway (1997)
1999 - Two Women (1999)
2000 - Broken (2000)
2001 - Faceless (2001)
2002 - Maura's Game (2002)
2003 - The Know (2003)
2004 - The Graft (2004)
2005 - The Take (2005)
2006 - Close (2006)
2007 - Faces (2007)
2008 - The Business (2008)

Slovenský preklad 
2008 - Blízkosť / Close (Bratislava: Ikar, ISBN 978-80-551-1509-2)

Externé odkazy 
 Oficialna stránka

Narodenia v 1959
Anglickí spisovatelia
Chladniho obrazce

Chladniho obrazce sú vzory, respektíve obrazce, ktoré vznikajú na tenkej vibrujúcej platni (najlepšie z kovu), ktorá je posiata jemným pieskom, alebo podobným materiálom. Obrazce sa začnú vytvárať, keď je platňa vystavená vibráciám. Obrazce vznikajú a menia sa podľa veľkosti a tvaru platne, podľa frekvencie, zmeny frekvencie, sily, dynamiky vibrácií a iných faktorov. Vibrácie môžeme spôsobiť ťahaním husľového sláčika o hranu platne.

V dôsledku vlastnej rezonancie začne platňa kmitať. Piesok je pri tónoch platne doslova odhadzovaný  a presúva sa na miesta, na ktorých sa nevyskytujú žiadne kmity, vibrácie. Takto sa znázornia hraničné línie stojacích vĺn, ktoré sa vytvárajú na platni.

Chladniho obrazce sú pomenované po Ernstovi Chladnim, ktorý ich uverejnil v roku 1787 v spise "Objavy v teórii zvuku", v ktorom obrazce popísal, a rovnako aj spôsob ako ich možno vyrobiť.

Ľudia boli obrazcami Chladniho tak fascinovaní, že Chladni si mohol zarábať na obživu so svojimi výstupmi ako učiteľ a predvádzač. Dokonca Napoleon povedal: "Tento muž zviditeľnil tóny".

Zakladajúc na týchto poznatkoch, skonštruoval americký učenec Holbrook Curtis  takzvaný "Tonograf" s ktorým tieto obrazce mohol fotograficky zachytiť. Aparát pozostával z kovovej rúrky, ktorá bola ohnutá smerom nahor podobne ako roh byvola, a hore mala zvukový lievik na ktorom bola napnutá membrána. Na nej bol nanesený jemná zmes soli a šmirgľového piesku, a rovnomerne rozprestretý na veľkosť koruny. Ak zazneli tóny vnútri rúry, vytvorila prášková zmes, známe chladniho obrazce, ktoré sa pomocou najnovších fotografických metód dali zachytiť.

Použitie
Pri konštrukcii muzických nástrojov sa táto metóda používa len zriedkavo. Pritom sa teleso gitary, alebo huslí položí pred reproduktor, ktorý je napojený na  frekvenčný generátor a vysiela určitú frekvenciu.

Externé odkazy
Tóny pre oči...? alebo zvukové obrazce  E.F.F. Chladniho
Chladniho obrazce a vibračné platne - angl. -Java-Applet
 vlastné kmity okrúhlych platní
veľké obrázky chladniho obrazcov -  Universita v Ulme
Video 

Akustika
Fyzika
Morotopithecus

Morotopithecus (pomenovaný podľa sídla Moroto v Ugande) je rod hominoidovcov; jediným druhom je † Morotopithecus bishopi. Niekedy sa zaraďuje do samostatnej čeľade Morotopithecidae alebo pod rod afropitek. Je to jeden z možných fylogenetických predchodcov dnešných ľudoopov, prvý známy hominoidovec so synapomorfickými znakmi dnešných členov hominoidovcov. Datuje sa do obdobia 20,6 miliónov rokov, vážil cca. 40-50 kg a podobal sa ľudoopiciam.

Literatúra a externé odkazy
 *Patel, B. A., Grossman, A.:Dental metric comparisons of Morotopithecus and Afropithecus: Implications for the validity of the genus Morotopithecus, 2006
 Nathan M. Younga, Laura MacLatchy: The phylogenetic position of Morotopithecus, 2003
 Morotopithecus bishopi Obrázok nálezu
 McKenna, Bell: Classification of Mammal: Above the Species Level
 Goodman, M., Czelusniak, J., Page, S. & Meireles: Where DNA Sequences Place Homo sapiens in a Phylogenetic Classification of Primates. 

Morotopithecidae
Dryopitekovité
Zámok Angers

Zámok Angers () leží v meste Angers západe Francúzska v departemente Maine-et-Loire a regióne Pays de la Loire.

História 

Pôvodne na mieste zámku stála galorománská pevnosť, ktorú nechal v 10. storočí Fulko Nerra, gróf z Anjou, prebudovať na hrad. Potom hrad patril Plantagentovcom. Dnešná podoba pochádza z 13. storočia, kedy dal hrad znovu upraviť francúzsky kráľ Ľudovít XI. a vtisol mu obranný charakter umocnený použitím čiernej bridlice kombinovanej s bielym bretónskym granitom.

Mohutné veže boli znížené na úroveň hradieb v 16. storočí počas náboženských vojen. V pôvodnej výške je len jedna zo sedmnástchi veží – Tour du Mulin. Dochovala sa kráľovská kaplnka z 15. storočia, kedy vládol hradu René z Anjou a mal v záhradách zverinec plný exotických zvierat.

Zo  14. storočia sa čiastočne zachovala Tapiséra Apokalypsy zhotovená na želanie Ľudovíta z Anjou. Pôvodné rozmery tapisérie boli  na šírku a  na dĺžku.

Zdroj

Iné projekty 

Angers, zámok
Gotické stavby vo Francúzsku
Stavby v Angers
Zámok Amboise

Zámok Amboise () vyčnieva z malého francúzskeho mesta Amboise na Loire v departemente Indre-et-Loire. Patrí ku kultúrno-historicky najdôležitejším zámkom na Loire a bol rezidenciou francúzskych kráľov z rodu Valois.

Zámok tróniaci na skale nad mestom je postavený na základoch stredovekého hradu.

Prvé veľké stavebné úpravy na pevnosti dal urobiť Karol VII., ktorý ju skonfiškoval počas storočnej vojny, a sídlil tu so svojim dvorom. Od roku 1490 Karol VIII. podstatne rozšíril park a prebudoval staré hradné múry a budovy svojich kráľovských predchodcov. Aj keď zámok na prvý pohľad pôsobí ako hrad, predsa bol jedným z prvých v ktorých boli použité renesančné prvky. Kráľ, ktorý si prial modernú rezidenciu, v zime sám dohliadal na stavebné práce, a poveril talianskeho záhradného architekta Pacella da Merciogliano vytvorením prvého renesančného parku vo Francúzsku.

Na tomto zámku je pochovaný Leonardo da Vinci ktorý tu prežil posledné roky života a je pochovaný v zámockej kaplnke.

Iné projekty

Zdroj 

Amboise, zámok
Amboise
Parky vo Francúzsku
Stavby v departemente Indre-et-Loire
Majstrovstvá sveta v biatlone 2009 – Stíhacie preteky žien na 10 km

Stíhacie preteky žien na 10 kilometrov bola jedna z 5 ženských disciplín na Majstrovstvách sveta v biatlone 2009. Súťažilo sa v Phjongčhangu, 15. februára. Časové rozdiely medzi pretekárkami pred štartom boli určené na základe výsledného rozdielu časov špritnu na 7,5 km. Vyhrala Švédka Helena Johnssonová, ktorá štartovala z 5. miesta. Druhá skončila víťazka šprintu na 7,5 km, Nemka Kati Wihlemová so stratou +18,3 sekundy na víťazku. Oľga Zajcevová skončila na treťom mieste.

Štartovala iba jedna Slovenka, Anastasia Kuzminová skončila na 17. mieste.

Výsledky

Poznámky 
  Miesto (Miesto zo šprintu)

Referencie 
 Výsledky 
 Výsledky 

Ženy, Stíhacie preteky na 10 kilometrov
Majstrovstvá sveta v biatlone 2009 – Stíhacie preteky mužov na 12,5 km

Stíhacie preteky mužov na 12,5 kilometrov bola jedna z 5 mužských disciplín na Majstrovstvách sveta v biatlone 2009. Súťažilo sa v Phjongčhangu, 15. februára. Časové rozdiely medzi pretekármi pred štartom boli určené na základe výsledného rozdielu časov šprintu na 10 km.

Vyhral Nór Ole Einar Bjørndalen pred Maximom Čudovom z Ruska s náskokom 41,7 sekundy. Tretí skončil ďalší Nór, Alexander Os.

Pavol Hurajt zo Slovenska skončil na 54. mieste so stratou 6:48,7 minúty na víťaza. Ďalší slovenský reprezentant Marek Matiaško na preteky nenastúpil.

Niekoľko desiatok minút po skončení pretekov rozhodcovská komisia pridala Bjørndalenovi penalizáciu v podobe jednej trestnej minúty za nepovolené skrátenie trate. Za toho stavu by sa majstrom sveta stal Rus Maxim Čudov, striebornú medailu by získal Nór Alexander Os a Ole Einar Bjørndalen by skončil až tretí. Po proteste viacerých národných výprav komisia toto svoje rozhodnutie vrátila späť.

Výsledky

Poznámky 
  Miesto (Miesto zo šprintu)

Referencie 
 Výsledky 
 Výsledky 

Muži, Stíhacie preteky na 12,5 kilometrov
Majstrovstvá sveta v biatlone 2008

Majstrovstvá sveta v biatlone 2008 sa konali v Östersunde (Švédsko), od 8. do 17. februára 2008.

Medailové umiestnenie

Muži

Ženy

Miešané

Medailové poradie

Najúspešnejší biatlonisti na MS

Externé odkazy 
 Oficiálna stránka  

 
Majstrovstvá sveta v biatlone

Biatlon v 2008
Biatlon
Ženská dvojhra na Copa Sony Ericsson Colsanitas 2009

Ženská dvojhra na Copa Sony Ericsson Colsanitas 2009 sa hrala ako súčasť Copa Sony Ericsson Colsanitas 2009 od 16. do 22. februára 2009. Titul získala Španielka María José Martínezová Sánchezová, ktorá vo finále porazila Argentínčanku G. Dulkovú 6-3 6-2. Bol to jej prvý titul v dvojhre na okruhu WTA.

Nasadenie

Odmeny a body do rebríčka

Výsledky

Finále

Horná polovica

Dolná polovica

Kvalifikácia

Nasadenie

Odmeny a body do rebríčka

Výsledky

Externé odkazy
Turnaj na stránkach WTA

Copa Sony Ericsson Colsanitas 2009
Kenny Dalglish

Sir Kenneth Mathiesyn Dalglish MBE (* 4. marec 1951, Glasgow) je bývalý škótsky futbalista. Bol známy pre jeho úspechy s Celticom v 70. rokoch a neskôr s anglickým Liverpoolom. Hrával na pozícií útočníka, v drese reprezentácie strelil 30 gólov v 102 zápasoch, čím drží spoločne s Denisom Lawom strelecký rekord.

Dvakrát získal ocenenie Futbalista roka podľa Asociácie futbalových publicistov (FWA) a to v rokoch 1979 a 1983.

Externé odkazy 
 Dalgish na stránke Liverpool FC 

Škótski futbalisti
Škótski futbaloví tréneri
Hráči Celtic FC
Hráči Liverpool FC
Hráči FA Premier League
Hráči Majstrovstiev sveta vo futbale 1974
Hráči Majstrovstiev sveta vo futbale 1978
Hráči Majstrovstiev sveta vo futbale 1982
Držitelia Radu britského impéria
Dioxín

Ako dioxíny sa označuje súhrn 210 chemických látok zo skupín polychlórovaných dibenzo-p-dioxínov (PCDD) a dibenzofuránov (PCDF). Dioxiny sú perzistentné (dlhodobo sa nerozkladajú) a majú vysoko bioakumulatívne schopnosti (hromadia sa v tkanivách živých organizmov).

Zdroje dioxínov 
 spaľovanie lekárskeho, komunálneho, kanalizačného alebo nebezpečného priemyselného odpadu
 výroba chlóru
 výroba a spaľovanie PVC
 bielenie celulózy a papiera chlórom
 tavenie a čistenie kovov
 výroba chlororganických pesticídov

Zdravotné riziká 
Dioxíny poškodzujú imunitný systém, narušujú hormonálny systém, poškodzujú vyvíjajúci sa plod v tele matky, podporujú rast nádorov, negatívne vplývajú na kardiovaskulárny systém, môžu spôsobiť cukrovku alebo kožné ochorenia, poškodzujú nervový systém.

Havárie

Agent Orange 
V rokoch 1962 až 1971 zmes pesticídov Agent Orange používali americké vojská v južnom Vietname Celkom išlo o 70 tisíc ton látok, ktoré kontaminovalo asi 450 kilogramov dioxínov.

Seveso 
V roku 1976 v Sevesu v severnom Taliansku došlo k havárii chemičky  koncernu Hoffmann-Le Roche. Až po 17 dňoch továreň priznala, že uniknutý plyn obsahoval i dioxíny, ktorých do ovzdušia unikli asi dva kilogramy dioxínov a ktoré zamorili takmer 2 tisícky hektárov. Ochorelo asi 200 ľudí.

Spolana Neratovice 
V rokoch 19651968 v továrni Spolana Neratovice vyrábal pesticíd 2,4,5-T (zložka Agent Orange), pričom bolo zamorených dioxínmi niekoľko objektov a v dôsledku zamorenia ochoreli desiatky zamestnancov.

Referencie

Pozri aj 
 Štokholmský dohovor o perzistentných organických látkach
 Polychlórované bifenyly
 Agent Orange

Externé odkazy 
 Dioxíny – tichí zabijaci
 Dioxíny – najtoxickejšie chemické látky na svete

Literatúra 
 Pavel Kalač: Polychlorovaná dibenzo-p-dioxiny a dibenzofurany v životním prostředí, Český ekologický ústav a MŽP ČR, Praha, 1995, ISBN 80-85645-01-7 

Endokrinné disruptory